Siddhartha Records' første utgivelse kom ut i 1989, og dette var Sevågs første soloplate. Den ble spilt en del på radio, og i USA lå den en stund på Billboards New Age-liste. Året etter tilbød det amerikanske selskapet Windham Hill Sevåg kontrakt for tre nye album med distribusjon over hele verden gjennom BMG (senere SonyMusic). Han fikk forhandlet frem retten til å beholde Norge som territorium for Siddhartha i denne kontrakten. Siden har Siddhartha Records vært utgiver av alle Sevågs album på det norske markedet, samt flere internasjonale markeder, avhengig av hvilke selskaper Sevåg har hatt avtaler med internasjonalt på sine respektive album.